
Mereu auzim că a distribui este un lucru bun. Datorită tehnologiei, 
le putem împărtăşi prietenilor şi altor persoane ideile, opiniile, 

fotografiile şi clipurile noastre video. 

în majoritatea cazurilor, a distribui este un lucru bun. însă dacă nu avem 
grijă ce anume distribuim, putem ajunge să ne facem rău nouă sau altor 
persoane. De asemenea, nu uita că elementele de conţinut pe care le faci 
accesibile prietenilor tăi pot ajunge să fie distribuite şi altor persoane. 

De aceea, este important să te gândeşti bine înainte de a distribui ceva. 

CONŢINUTUL TĂU 

Atunci când distribui conţinut despre tine - o fotografie, un clip video sau informaţii 
personale, cum ar fi numărul tău de telefon - sau poza ta reţine că acestea pot ajunge 
să fie văzute cu uşurinţă de persoane la care nu voiai să ajungă. 

De asemenea, nu este o idee bună să distribui conţinut atunci când ai o stare 
emoţională puternică - dacă eşti nervos, trist sau entuziasmat. Mai întâi linişteşte-te, 
apoi decide dacă este într-adevăr o idee bună. 

După aceea, pune-ţi următoarele întrebări: 

Vreau ca alţii să mă vadă în această ipostază? 

Se poate folosi cineva de acest conţinut pentru a-mi face rău? M-ar deranja 
dacă altcineva ar distribui şi altor persoane? 

Care este cel mai rău lucru care se poate întâmpla dacă distribui acest conţinut? 

Parolele nu sunt informaţii publice: acestea sunt lucruri cu care trebuie să ai foarte multă 
grijă. Uneori, prietenii îşi împărtăşesc unii altora parole atunci când relaţia lor este 
bună, însă, din păcate, acest lucru se poate transforma într-un coşmar mai târziu. 

O imagine rămâne pentru totdeauna: anumite persoane consideră că distribuirea unei 
fotografii nud sau cu tentă sexuală iubitului sau iubitei - sau unei persoane care speră 
să devină iubitul sau iubita lor - sunt dovezi de iubire sau încredere. Trebuie să ai 
foarte multă grijă în astfel de situaţii şi să te gândeşti bine - o imagine poate dura mai 
mult decât o relaţie. 

Aminteşte-ţi că, în cazul în care cineva îţi cere să distribui ceva care nu te face să 
te simţi confortabil, ai dreptul să refuzi. Nicio persoană care ţine la tine sau care te 
respectă nu va pune presiune asupra ta şi nu te va ameninţa. 

Dispare în câteva secunde, dar poate nu pentru totdeauna: anumite aplicaţii sau 
site-uri de socializare garantează ştergerea automată a fotografiilor sau clipurilor video la 
câteva secunde de la vizualizare. însă acest lucru nu este niciodată sigur - persoana care 
vizualizează conţinutul poate face o captură de ecran - aşadar, trebuie să iei în continuare 
decizii înţelepte în ceea ce priveşte distribuirea. 

Parolele nu sunt informaţii publice. 
Nu spune nimănui parola. Pentru 
mai multe sfaturi cu privire la 
securitate, vizitează: 

facebook.com/hel p/secu ritytips. 

Verifică-ţi setările de 
confidenţialitate accesând 
facebook.com/about/basics 
pentru a vedea cine îţi poate 
vizualiza postările. 

Verifică butonul de audienţă de 
fiecare dată când postezi pe 
Facebook, pentru a te asigura că 
distribui conţinutul audienţei dorite. 

CONŢINUTUL ALTOR PERSOANE 

în majoritatea cazurilor, când anumite persoane îţi trimit conţinut, acestea acceptă să le distribui şi altor persoane. Dacă nu 
eşti sigur, gândeşte-te de două ori înainte de a face acest lucru. Mai bine întreabă persoana care ţi-a trimis conţinutul dacă o 
deranjează ca tu să-l distribui. Acelaşi lucru se aplică şi în cazul distribuirii de fotografii sau de clipuri video în care se află alte 
persoane: întreabă-le înainte de a le eticheta, înainte de a reposta conţinutul sau înainte de a-l da mai departe. 

Dacă cineva îţi distribuie un conţinut în care se regăseşte o altă persoană, pune-ţi următoarele 
întrebări: 

Persoana care mi-a trimis respectivul conţinut a avut cu adevărat intenţia de a-l distribui? 

Are permisiunea persoanei care se regăseşte în conţinut? 

Cum m-aş simţi dacă cineva ar distribui un astfel de conţinut în care să mă regăsesc chiar eu? 

în cazul în care conţinutul primit pune persoana care se regăseşte în el într-o ipostază 
nefavorabilă, ar face-o să se simtă stânjenită sau ar afecta-o dacă ar ajunge mai departe, nu-l 
distribui. Este posibil ca persoana care ţi-a trimis conţinutul să fi vrut să facă o glumă, însă glumele 
nu sunt deloc amuzante atunci când un conţinut este vizualizat de o persoană nepotrivită. 

O mulţime de persoane - în special băieţii - sunt constrânşi de către prietenii lor să distribuie fotografii 
nud cu iubitele sau cu iubiţii lor. Poate fi dificil să te opui acestei presiuni, însă trebuie să te gândeşti că 
acest lucru ar putea-o afecta pe persoana iubită. 



CUM REPARI O SITUAŢIE DELICATA 


Oricine ia uneori decizii greşite. Asta nu înseamnă că nu trebuie să faci tot ce îţi 
stă în putinţă pentru a repara lucrurile. 

Dacă ai distribuit ceva ce nu ar fi trebuit distribuit, primul pas este să le ceri persoanelor cărora le-ai trimis conţinutul să nu îl 
dea mai departe. 

Dacă cineva a postat un conţinut pe care tu l-ai trimis, începe prin a le cere să şteargă respectivul conţinut. 

Acest lucru funcţionează în majoritatea cazurilor. Aminteşte-ţi că nu este indicat să acţionezi atunci când 
eşti nervos: acordă-ţi timp pentru a te linişti şi, dacă este posibil, discută cu persoana respectivă offline. 

Dacă refuză să şteargă conţinutul, nu încerca să te răzbuni distribuind conţinutul personal pe w 

care ţi l-a trimis, prin hărţuire sau prin instigarea prietenilor împotriva sa. Pe de o parte, în 
majoritatea cazurilor, aceste acţiuni înrăutăţesc lucrurile. Pe de altă parte, cu cât încerci mai 
mult să te răzbuni, cu atât pare că eşti la fel de vinovat ca persoana respectivă. 

Dacă ai fost etichetat într-o poză care nu îţi place, aminteşte-ţi că o mulţime de reţele de 
socializare şi de distribuire de fotografii îţi pun la dispoziţie opţiunea de a-ţi şterge numele 
din fotografiile în care ai fost etichetat. Pe Facebook, poţi selecta să revizuieşti postările 
în care eşti etichetat înainte de a apărea în cronologia ta, accesând setările de 
confidenţialitate: facebook.com/about/basics. 

Dacă eşti pe Facebook şi nu te simţi confortabil să discuţi personal cu cineva sau dacă nu 
ştii exact ce să spui, Facebook îţi pune la dispoziţie un instrument de raportare, cu câteva 
mesaje pe care le poţi folosi şi modalităţi de a cere ajutorul unui părinte, profesor sau 
prieten de încredere. 



Pentru lucruri mai grave, de exemplu, dacă este vorba de o fotografie sau de un clip video 
nud sau parţial nud, dacă este defăimător (nu este adevărat şi îţi afectează reputaţia) sau 
dacă este folosit pentru a te hărţui sau intimida, poţi solicita site-ului sau serviciului folosit 
pentru a distribui conţinutul să îl şteargă. De asemenea, în astfel de situaţii, poţi face o 
plângere la poliţie. 

în cazul în care o persoană te ameninţă că va distribui o poză nud cu tine dacă nu îi 
trimiţi mai multe poze nud, trebuie să ceri ajutorul unui adult de încredere şi să contactezi 
imediat poliţia. Acesta este un comportament inacceptabil şi este ilegal în România. 


Cum să foloseşti 
instrumentul 
Raportare 

Pentru a afla mai multe despre 
raportarea socială sau despre 
raportarea conţinutului abuziv 
pe Facebook, accesează 

facebook.com/report. 

Aminteşte-ţi că nu eşti singur - poţi întotdeauna să vorbeşti cu părinţii, cu un 
profesor sau cu un consilier, cu un alt adult de încredere sau poţi contacta un 
serviciu de asistenţă telefonică pentru sfaturi şi susţinere. 



GHID OFERIT DE: 




Salvaţi Copiii 

Save the Children România 



Media 

Smarts 


facebook 


PENTRU MAI MULTE INFORMAŢII, ACCESEAZĂ LINKURILE DE MAI JOS: 

Ora de Net 

oradenet.ro / ctrl_AJUTOR Helpline: 031 80 80 000 

MediaSmarts 

mediasmarts.org 

Centrul Facebook de siguranţă a familiei 

facebook.com/safety 

Sfaturi pentru prevenirea intimidării şi hărţuirii 

facebook.com/safety/bullying 

